open-index/open-wikipedia-markdown huggingface dataset:
گن پارک

**گن پارک** یا **شہدائے تلنگانہ کا یادگار** ایک یادگار ہے جسے ان 369 طلبہ کی یاد میں تعمیر کیا گیا ہے، جو الگ تلنگانہ ریاست کے لیے 1969ء کے احتجاج میں جو ہلاک ہو گئے تھے۔ نو تشکیل شدہ تلنگانہ ریاست نے اعلان کیا ہے کہ ہر سال تلنگانہ کے سبھی ضلعوں میں 2 جون کو شہدائے تلنگانہ کی یاد کے طور پر منایا جائے گا۔  یہ عمارت باغ عامہ، حیدرآباد کے نزدیک واقع ہے۔ 

## تاریخ
اس عمارت کو گن پارک کے نام سے موسوم ہونے کی وجہ یہ ہے کہ سابقہ متحدہ آندھرا پردیش کی حکومت نے احتجاجیوں کے خلاف بندوقوں کا استعمال کیا تھا۔ یہی تلنگانہ احتجاج کی علامت ہے اور سیاسی سرگرمی کا مرکز ہے کہ تلنگانہ علاقے کے مسائل کو کیسے اجاگر کیا جا سکتا ہے۔ اپنی تنصیب کے چالیس سال کے بعد بھی یہ عمارت ایک رسمی اجرائی کا انتظار کر رہی ہے اور اس کے خالق کو اس کا مستحقہ مقام درکار ہے۔

اس عمارت کا ڈیزائن اور اس کی تعمیر آئیکا یادا گیری راؤ نے کی، جو ایک "قومی طور مسلمہ سنگ تراش،" اور جے این ٹی میں سنگ تراشی کے پروفیسر رہ چکے ہیں۔ حیدرآباد کا بلدیہ میئر لکشمی ناراینا کی جانب سے اس تعمیر کا حکم جاری ہوا تھا اور یہ نمونہ کئی سنگ تراشوں کے متبادلوں میں چنا گیا، جن میں خیر الدین صدیق، آر بی راجو اور چاؤلا شامل تھے۔

## جشن تاسیس تلنگانہ
کومت کی جانب سے 2 جون 2014ء کو ریاست تلنگانہ کے پہلے یوم تاسیس کا بڑے پیمانے پر انعقاد عمل میں لایا گیا تھا۔ اس موقع کی مناسبت سے طلبہ کی جانب سے اسی دن جامعہ عثمانیہ سے گن پارک تک ریالی منظم کی گئی تھی۔ یہ بھی غور طلب ہے کہ حکومت کی جانب سے ریاست تلنگانہ کی یوم تاسیس تقاریب کا انعقاد ریاست گیر سطح پر کیا گیا۔ ریالیاں منظم کرنے والی طلبہ تنظیموں میں تلنگانہ ودیارتھی سمیتی، تلنگانہ اسٹوڈنٹس اسوسی ایشن اور ڈیموکریٹک اسٹوڈنٹس یونین شامل تھے۔

## نگار خانہ

File:Lighting torch at Martyrs Memorial -Gun Park1.JPG|تلنگانہ کے یوم تاسیس کے موقع پر شہدائے تلنگانہ یادگار پر مشعل کو روشن کیا جا رہا ہے۔
File:Lighting torch at Martyrs Memorial -Gun Park2.JPG|تلنگانہ کے یوم تاسیس کے موقع پر شہدائے تلنگانہ یادگار پر مشعل کو روشن کیا جا رہا ہے۔
File:Illuminated mud cannon at Gun Park.JPG|گن پارک کا روشن مٹی کا توپ ریاستی جشن کی وجہ سے روشن کیا گیا ہے۔
File:Aman Vedika girls drumming and dancing at Gun Park.JPG|لڑکیاں ریاست کی تشکیل کے جشن کی وجہ سے گن پارک پر ڈھول بجاتے ہوئے رقص کر رہی ہیں۔


## حوالہ جات

زمرہ:تاریخ تلنگانہ
زمرہ:حیدرآباد، بھارت میں سیاحتی مقامات
قلعہ تورنا

**قلعہ تورنا** جسے **پرچنڈ گڑھ** بھی کہا جاتا ہے بھارتی صوبہ مہاراشٹر کے ضلع پونہ میں واقع ایک بڑا قلعہ ہے۔ اس کی تاریخی اہمیت یہ ہے کہ سنہ 1646ء میں شیواجی نے اس قلعہ کو سب سے پہلے حاصل کیا تھا، اس قلعے پر قبضے کے وقت شیواجی محض سولہ برس کے نوجوان تھے۔ قلعہ تورنا کی اس فتح نے شیواجی کے لیے مرہٹہ سلطنت کے قیام کی راہ ہموار کرنے میں اہم کردار ادا کیا تھا۔ یہ قلعہ سطح سمندر سے 1403 میٹر (4603 فٹ) بلندی پر واقع ہے، اس پورے ضلع میں اتنی بلندی پر کوئی قلعہ نہیں ہے۔ قلعہ کا نام مراٹھی زبان کے دو لفظ "پرچنڈ" (بہت بڑا) اور "گڑھ" (قلعہ) سے مل کر بنا ہے۔

## تاریخ
عام روایت کے مطابق ہندو دیوتا شیو کے ماننے والوں نے تیرہویں صدی عیسوی میں اس قلعے کو تعمیر کیا تھا۔ مینگھائی دیوی کا مندر جسے تورناجی مندر بھی کہتے ہیں، قلعہ کے صدر دروازے کے قریب ہی واقع ہے۔ سنہ 1646ء میں شیواجی نے محض سولہ برس کی عمر میں اس قلعہ پر قبضہ کیا اور یوں مرہٹہ سلطنت کے قیام کے لیے قبضہ کرنے والے قلعوں میں یہ سب سے پہلا قلعہ کہلایا۔ شیواجی نے قلعہ پر قبضہ کرنے کے بعد اس کا نام بدل کر قلعہ تورنا کر دیا اور قلعہ میں متعدد عمارتیں اور برج تعمیر کروائے۔

اٹھارہویں صدی عیسوی میں چھترپتی شیواجی کے فرزند سمبھاجی کے قتل کے بعد مغلیہ سلطنت نے اس قلعے کو فتح کر لیا۔ اس وقت کے مغل شہنشاہ اورنگ زیب عالمگیر نے اس قلعہ کا نام بدل کر فتوح الغیب رکھا جو اس بات کا صریح اعلان تھا کہ اس قلعے کو فتح کرنے میں مغلوں کو سخت دشواری پیش آئی ہے۔ تاہم معاہدہ پورندر کے بعد مرہٹہ سلطنت کو یہ قلعہ واپس دے دیا گیا۔

## محل وقوع
قلعہ تورنا شہر پونہ کے جنوب مغرب میں پچاس کلومیٹر دوری پر مغربی گھاٹ سہیادری سلسلہ کوہ پر واقع ہے۔ پونہ شہر سے ستارا روڈ پر چلتے ہوئے نسراپور سے دائیں جانب مڑیں تو وہاں سے پینسٹھ کلومیٹر کی مسافت ہے۔ ضلع پونہ کا یہ سب اونچا قلعہ ہے۔

## نگار خانہ

File:Kille torna zunjar machi.jpg|
File:069torna2.jpg|
File:Entrance Torna Fort.JPG|
File:Torna Entrance.JPG|
File:Torna Fort Walls.JPG|
File:Maharaja Shivaji.jpg|


## حوالہ جات

زمرہ:ضلع پونہ کے قلعے
زمرہ:مرہٹہ سلطنت کی عمارات و ساخات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
قلعہ پنہالا

**قلعہ پنہالا** (جسے **پنہال گڑھ** بھی کہا جاتا ہے؛ پنہال کے معنی سانپ کے ہوتے ہیں) صوبہ مہاراشٹر کے شہر کولہاپور سے بیس کلومیٹر دور شمال مغرب میں واقع پنہالا شہر میں موجود ہے۔ فوجی نقطہ نظر سے اس قلعہ کا محل وقوع خاصا اہمیت کا حامل رہا ہے۔ کیونکہ یہ اس گزرگاہ پر واقع ہے جو سہیادری سلسلہ کوہ سے ہو کر گزرتا ہے۔ مہاراشٹر کے داخلی علاقے میں بیجاپور سے ساحلی خطوں تک پھیلا یہ راستہ اہم ترین تجارتی گزرگاہ تھا۔

محل وقوع کی اسی اہمیت کی بنا پر اس قلعے کی دیواروں نے کئی جنگیں دیکھی ہیں جن میں مرہٹے، مغل، برطانوی ایسٹ انڈیا کمپنی جیسی طاقتیں شامل تھیں۔ ان میں سب سے مشہور اور قابل ذکر معرکہ پاون کھنڈ تھا۔ ریاست کولہاپور کی نائب السطنت ملکہ تارابائی نے اپنے ابتدائی ایام اسی قلعے میں گزارے ہیں۔ قلعہ کی کئی عمارتیں اور متعدد حصے اب بھی مکمل محفوظ ہیں۔

## تاریخ
قلعہ پنہالا 1178ء سے 1209ء کے درمیانی عرصے میں تعمیر ہوا۔ اس قلعے کا بانی شلہار فرماں روا بھوج دوم تھا جس نے قلعہ پنہالا کے ساتھ مزید چودہ قلعے (باوڑا، بھدرگڑ، ستارا اور وشال گڑھ وغیرہ) تعمیر کروائے تھے۔ کہا جاتا ہے کہ کہاں راجا بھوج، کہاں گنگو تیلی کی مشہور ضرب المثل اسی قلعے سے متعلق ہے۔ ستارا شہر سے ایک تختی دستیاب ہوئی ہے جس سے معلوم ہوتا ہے کہ راجا بھوج نے 1191ء سے 1192ء تک پنہالا میں قیام کیا تھا۔ سنہ 1209 یا 1210ء کے آس پاس راجا بھوج کو دیوگیری یادو کے سب سے طاقت ور فرماں روا سنگھانا کے ہاتھوں شکست ہوئی جس کے بعد یہ قلعہ یادو خاندان کے قبضے میں چلا گیا۔ بظاہر ایسا معلوم ہوتا ہے کہ یادو کے تسلط میں جانے کے بعد اس قلعے کی مناسب دیکھ بھال نہیں ہوئی اور یہ متعدد مقامی سرداروں کی تحویل میں بھی رہا۔ سنہ 1376ء کے آثار بتاتے ہیں کہ قلعہ کے جنوب مشرق میں نبھاپور نامی آبادی بستی تھی۔

بہمنی سلطنت کے عہد میں یہ قلعہ بیدر کے بہمنیوں کی ایک فوجی چھاؤنی بن گیا تھا، چنانچہ سنہ 1469ء کے موسم باراں میں وزیر اعظم محمود گوان نے یہاں پڑاؤ کیا۔ سنہ 1489ء ميں عادل شاہی سلطنت کے قیام کے بعد یہ قلعہ بیجاپور کے ماتحت ہو گیا، اس دوران میں اس کی مرمت کی گئی اور اسے مزید مضبوط کیا گیا۔ سلطنت بیجاپور نے قلعہ کی مضبوط فصیلیں اور دیو ہیکل دروازے تعمیر کروائے جو اس وقت کی روایت کے بموجب سینکڑوں برس میں مکمل ہوا۔ قلعہ میں موجود متعدد آثار ابراہیم عادل شاہ کا پتا دیتے ہیں، اس ابراہیم سے مراد غالباً ابراہیم اول (1534ء – 1557ء) ہے۔

## حوالہ جات

زمرہ:ایشیا میں 1178ء کی تاسیسات
زمرہ:مرہٹہ سلطنت کی عمارات و ساخات
زمرہ:مہاراشٹر کے قلعے
زمرہ:ہندوستان میں بارہویں صدی کی تاسیسات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
ایس کے امین

سیتھرام کوسیا امین (6جون 1917ء-13ستمبر 1995ء) بھارتی سیاست دان اورجنگ آزادی کے سپاہی تھے۔ وہ ضلعی کمیٹی کے سابقہ نائب صدر بھی تھے۔
1967ء میں کرناٹک قانون ساز اسمبلی میں اڈوپی کانگریس کے حلقہ سے منتخب ہوئے۔ وہ جنوبی کنارہ کے ضلعی کو آپریٹو ، مچھلی کے کاروبار کے ادارے کے بانی تھے۔ اگرچہ وہ مختلف سماجی اور امتیازی پروگراموں میں ست ماہی گیر طبقہ کی معاشی حالت کو مضبوط بنانے میں اہم کردار ادا کرتے رہے۔
انھوں نے جنوبی کنارا میں ماہی گیری کے خودکار طریقوں میں اہم کردار ادا کیا۔
1990 میں حکومت کرناٹک ریاست نے ان کو حکومت سازی کی تحریک اور سماجی خدمات پر راجیوتھ سیوا ایوارڈ (راجیو سیوا پرشاتھی) سے نوازا۔
امین مینگلور شہر بنجیر میں موگاویرا خاندان میں پیدا ہوئے۔ ان کے والد کا انتقال ان کے بچپن میں ہی ہو گیا تھا۔ گھر کا سب سے بڑا بیٹا ہونے کے باعث اپنے گھر والوں ، چار بھائیوں اور دو بہنوں کو سپورٹ کرنے کے لیے بمبئی منتقل ہوئے۔
انھوں نے آفس بوائے کے طور پر ایم ایس بٹلیبوئی اور کرانی میں کام کیا۔ اور بہت سے کھیلوں کی سرگرمیوں میں حصہ لیا۔ فٹ بال اور کرکٹ کے میدان میں بہترین کامیابی کے بعد ٹاٹا گروپ میں کام اور کھیل کے لیے منتخب کیے گئے۔
وہ 1957ءمیں مینگلور واپس آگئے۔ اپنے کاروبار کو وسعت دینے کے عزم کے ساتھ کافی اور دیگر مصنوعات کی مڈل ایسٹ اور عدن میں برآمدات کے لیے کام شروع کیا۔
انھوں نے گرجیہ پتھران (گرجیہ ایس امین) سے شادی کی جو جنوبی ضلع کنارا سے حکومتی حلقہ انتخاب سے تھی۔ ان کے پانچ بیٹے اور ایک بیٹی تھی۔
جنوبی کنارا میں ماہی گیروں کی کمیونٹی کا استحصال تاجروں اور درمیان میں کے آدمی کے ہاتھوں ہو رہا تھا۔ اس پوری کمیونٹی اور اس کی تجارت پر انہی کا مکمل قبضہ تھا۔
جنوبی ضلع کنارا میں ایس کے امین کی قیادت میں کو آپریٹو مچھلی مارکیٹنگ فیڈریشن کے بننے سے یہ امتیازی سلوک اور استحصال ختم ہو گیا۔
امین (1967ء-1972ء) اڑوپی کے حلقہ انتخاب سے کرناٹک کے لیے قانون ساز اسمبلی کے رکن رہے۔
1957ء سے 1972ء تک اسٹیٹ ماہی گیری کے مشاوراتی بورڈ کے رکن رہے۔
1967ء سے لے کر 1971ء تک اسٹیٹ برآمدات کے فروغ کی مشاوراتی بورڈ کے رکن بھی تھے۔
1974ء سے 1978ء تک منگلور(نیو منگلوپورٹ )ر پورٹ ٹرسٹ کے رکن کے طور پر بھی خدمات سر انجام دیں۔
1959ء -1962ء اور 1965ء-1971ء کے درمیان میں فشری منرل بورڈ کے رکن رہے۔
ڈائریکٹر آف ایس سی ڈی سی سی بینک لمیٹڈ مینگلور کے طور پر بھی خدمات سر انجام دیتے رہے۔
## حوالہ جات

## بیرونی روابط
* National Planning Commission
* Export Import Bank 
* District Congress Committee
* Mangalore University
* University of Mysore

زمرہ:1917ء کی پیدائشیں
زمرہ:1995ء کی وفیات
زمرہ:بھارتی مسلم شخصیات
زمرہ:تولو شخصیات
زمرہ:کرناٹک قانون ساز اسمبلی کے ارکان
زمرہ:منگلور کے سیاست دان
زمرہ:بیسویں صدی کے ہندوستانی مسلمان
بی ایس عبد الرحمٰن

**بوہری سید عبد الرحمن** (اکتوبر 1927 – 7 جنوری 2015) ایک بھارتی تامل سیریل کاروباری مخلص اور ماہر تعلیم تھے۔ ان کے متحدہ عرب امارات اور بھارت (تمل ناڈو میں) میں سمندری شپنگ، رئیل اسٹیٹ، انشورنس وغیرہ سمیت کاروباری مفادات تھے۔ انھوں نے متعدد اسکولوں، کالجوں، اسپتالوں اور یونیورسٹی کی بنیاد رکھی۔ وہ *[[500 انتہائی بااثر مسلم شخصیات]]* کی فہرست میں شامل ہونے والے 24 بھارتیوں میں سے ایک تھے، جو ایک سالانہ اشاعت ہے جس میں دنیا کے سب سے زیادہ بااثر مسلمان شامل ہیں۔

عبد الرحمن امارات ٹریڈنگ ایجنسی( جو ای۔ ٹی سٹار کے نام سے جانی جاتی ہے) اور ایسکون گروپ دبئی بنیاد تنظیم کے 1973 سے 2015 تک وائس چیئرپرسن تھے۔
وہ بی ایس عبد الرحمن یونیورسٹی (کریسینٹ انجینئری کالج) اور چنائی میں پہلے نجی ملکیت کے انجینرنگ کالجوں کے بانی تھے۔
مشرقی ساحل کی تعمیری اور انڈسٹری، مغربی ایشیا برآمدات اور درآمدات، مغرب ایشیا میری ٹائم، بوہری گروپ اور ہانگ کانگ میں آمانہ سرمایہ کاری اور ٹرانسکر انڈیا کے سربراہ تھے۔
وہ کوئلہ، آئل اور ساحلی توانائی کے نائب صدر تھے۔
انھوں نے عمان انشورنس کمپنی کی مدد کے ساتھ بھارت کا پہلا ہیلتھ انشورنس، سٹار انشورنس اور الائیڈ انشورنس قائم کیا۔
1962ء میں ایسٹ کوسٹ تعمیرات اور صنعتوں کی بنیاد رکھی گئی جن میں چنائی کی متعدد تعمیرات جن میں گیمینی فلائی اوور، کودامبکام فلائی اوور، چیپوک اسٹیڈیم چنائی سٹی سینٹر، گورنمنٹ جنرل ہسپتال، مرینا لائٹ ہاؤس وغیرہ شامل ہیں۔ 7 جنوری 2015 کو 87 سال کی عمر میں ان کا انتقال ہوا۔
عبد الرحمن نے کئی خیراتی سرگرمیاں جاری رکھیں۔ مختلف خیراتی تنظیموں کو بڑے پیمانے پر پیسوں کا عطیہ دیا کہ مالی طور پر کمزوروں کو معاشی لحاظ سے مضبوط کیا جائے۔
بی۔ ایس عبد الرحمن کائیلاکری تاملناڈو انڈیا میں ایک مڈل کلاس مراکر گھرانے میں پیدا ہوئے۔ ان کے والد بخاری علیم جنوبی ایشیا میں موتیوں کے تاجر تھے۔
انھوں نے سیکینڈری سطح کی تعلیم سکٹارج اسکول، رامناتھاپورم اور ہمیدیہ اسکول کالئیکاری سے مکمل کی۔
ان کے چار بیٹے اور دو بیٹاں تھیں۔
انھوں نے اپنا کاروبار سری لنکا سے اپنے بڑے بھائی عبدالقدیر کے ساتھ شروع کیا۔
ان کی ایک بہن بھی تھی جس کی حادثاتی موت کے بعد اس کے نام سے اپنے آبائی شہر میں ایک خواتین کے کالج کی بنیاد رکھی جس کا نام تہسیم بی بی عبدالقدیر برائے خواتین کالج رکھا گیا۔ انھوں نے تاملناڈو میں بہت سے اسکولوں اور کالجوں کا آغاز کیا۔

## مزید دیکھیے
* کیلاکرئی

## حوالہ جات

## بیرونی روابط
* ETA Ascon Star Group
* Thassim Beevi Abdul Kader College for Women
* Crescent Matriculation Higher Secondary School for Girls
* Crescent Matriculation Higher Secondary School
* B.S.Abdur Rahman Zakaat Fund Foundation
* Kilakarai Bukhari Aalim Arabic College
* B.S. Abdur Rahman
* ABR Enterprises
* Buhari Holding
* Profile of B.S. Abdur Rahman
* B.S. Abdur Rahman University
* India Islamic Culture Centre
* Seethakathi Of The 20th Century
* Kayalpatnam Medical Trust Hospital
* East Coast Construction Industries Limited
* BSA Book Release Function Video
* Buhari Holdings Private Limited
* West Asia Maritime Ltd
* Coal & Oil LLC

زمرہ:بھارتی ارب پتی
زمرہ:بھارتی صنعت کار
زمرہ:بھارتی مسلم شخصیات
زمرہ:تمل ناڈو کی کاروباری شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:1927ء کی پیدائشیں
زمرہ:2015ء کی وفیات
محمد امین (سیاستدان)

**محمد امین** (15اپریل 1928ء- 12فروری 2018ء ) بھارتی (مارکسٹ- بھارت کی سب سے بڑی کمیونسٹ جماعت ہے ) کمیونسٹ پارٹی آف انڈیا کے سیاست دان تھے۔
اس کے علاوہ بھارتی تجارتی یونین کونسل کے نائب صدر بھی تھے۔
وہ (1988ء-1994ء)تک پارلیمنٹ آف انڈیا کے رکن تھے جو مغربی بنگال میں راجیہ سبھا کی نمائندگی کرتی تھی۔
وہ بھارتی تجارتی اتحاد مرکز کے آل انڈیا جنرل سیکرٹری بھی تھے جو سیاسی طور پر ہندوستانی کمیونسٹ پارٹی (مارکسٹ) کے کارکن اتحاد سے تعلق رکھتی ہے۔
محمد امین شیبا پور میں اپریل 1928ء میں ایک اردو گھرانے میں پیدا ہوئے۔ ان کے دادا عبد الرحمان ایک زمیندار تھے اور کراچی سے ہجرت کر کے ضلع ورانسی شیبا پور میں آباد ہوئے۔
امین نے سوتیلی ماں کے ہاتھوں پرورش پائی۔ ان کی والدہ ضلع بھگلا پور سے تعلق رکھتی تھی۔ امین جب آٹھ سال کے تھے تو ان کے علاقے میں وہ ان دو بچوں میں شامل تھے جنھوں نے چیچک کی وباء میں زندگی کی بقا کی جدوجہد کی تھی۔
ان دنوں رسمی تعلیم کا کوئی خاص رواج نہیں تھا۔
1945ء میں وہ ایک پٹ سن مل میں ملازم کے طور پر بھرتی ہوئے۔ یہ وہ دور تھا جب کلکتہ دوسری جنگ عظیم کی بمباری کا سامنا کر رہا تھا۔
وہ پورا دن محنت سے کماتے اور رات کو انگریزی تعلیم حاصل کرتے۔ اس وقت وہ بنگال کی پٹ سن مزدور اتحاد کے رکن بن گئے۔ دوسری جنگ عظیم کے ختم ہونے کے بعد انھوں نے نوکری چھوڑ دی اور سیاست میں شمولیت اختیار کی۔ 1946ء میں جب وہ اٹھارہ سال کے تھے تو اسی دن چندرا رائے کے ساتھ کمیونسٹ پارٹی آف انڈیا کی رکنیت حاصل کر چکا تھا۔ 29جولائی 1946ء کو آل انڈیا ٹریڈ یونین کانگریس کے ایک ریاستی ونگ کی دعوت پر ایک بہت بڑی ریلی بلائی گئی جس نے کال کے تحت کامیاب ہڑتال کی۔ محمد امین نے اس ریلی میں شرکت کی۔
ان کو 1946ء-1947ء کے فسادات کا تجربہ بھی رہا۔ مارچ 1948ء میں انھوں نے شادی کی۔ ان کی شادی کے چھ ماہ بعد ہی ان کے سسسر کی ہیضہ سے موت واقع ہو گئی اور اس کے مزید چھ ماہ بعد ان کی والدہ کی تشنج سے وفات ہوئی۔

## حوالہ جات

زمرہ:بھارتی مسلم شخصیات
زمرہ:1928ء کی پیدائشیں
زمرہ:2018ء کی وفیات
زمرہ:مغربی بنگال سے راجیہ سبھا کے ارکان
زمرہ:ضلع ہاوڑہ کی شخصیات
زمرہ:ویکی ڈیٹا سے مختلف مختصر وضاحت
زمرہ:بیسویں صدی کے ہندوستانی مسلمان
مختار انصاری

**مختار انصاری** ایک بھارتی سیاست دان تھے۔ جواترپردیش مئو سے وہ لگاتار پانچ بار قانون ساز اسمبلی کے رکن کے طور پر منتخب ہوا۔ اس پر کرشناند رائے کے قتل کا الزام بھی عائد رہا لیکن جرم ثابت نہیں ہوا۔

## ابتدائی زندگی اور کیرئیر
انصاری نے پہلا الیکشن بھوجن سماج جماعت (بی ایس پی) کے امیدوار اور اگلے دو انتخابات آزاد امیدوار کی حیثیت سے لڑے اور کامیاب رہا۔ 2007ء میں اس نے بی ایس پی میں شمولیت اختیار کی اور 2009ء کے لو ک سبھا انتخابات میں ناکام رہا۔  اس کے بعد بی ایس پی نے 2010ء میں اس کو مجرمانہ سرگرمیوں کی وجہ سے نکال دیا۔ اس نے اپنے بھائیوں کے ساتھ مل کر قومی ایکتا دل کے نام سے اپنی خود کی جماعت تشکیل دی۔
2012ء میں اتر پردیش قانون ساز اسمبلی کا انتخاب مئو نشست پر جیت لیا۔ 2017ء میں بی ایس پی کو قومی ایکتا دل میں ضم کر کے اس کے امیدوار کے طور پر ریاستی انتخابات جیت لیے۔
مختار انصاری بھارتی قومی کانگریس کے ابتدائی صدر احمد انصاری کے پوتے ہیں۔
1970 کی دہائی کے آغاز میں حکومت نے پرونچل کے علاقے میں بہت سے ترقیاتی منصوبوں کا آغاز کیا جس کے نتیجے میں منظم گروہوں میں اضافہ ہوا جو ان منصوبوں پر اپنا قبضہ چاہتے تھے۔ مختار انصاری اصل میں مکھانو سنگھ گینگ کا رکن تھا۔ 1980ء کی دہائیوں میں یہ گروہ سیدپور کے ایک پلاٹ پر صاحب سنگھ کی قیادت میں کسی دوسرے گروہ سے ٹکرایا جس کے نتیجے میں بہت سے لڑائی کی وراداتیں ہوئی۔ برجیش سنگھ جو صاحب سنگھ کے گینگ کا رکن تھا، غازی پور کے معاہدے سے مافیا کا کام ختم کروا دیا۔
انصاری گروپ نے 100 کروڑ کے کاروبار کے معاہدے میں اس گینگ کو مات دی، اس میں کوئلہ کی کان کنی، ریلوے کی تعمیر، عوامی اور شراب کے کاروبار، سکریپ کے ضائع کرنے، وغیرہ جیسے کاموں کے لیے اس نے علاقوں کو تقسیم کیا۔ اس کے علاوہ گینگ دوسری مجرمانہ سرگرمیوں اغواء، غنڈہ ٹیکس، ہتھیار ٹیکس میں بھی ملوث تھا۔ 1990ء کی دہائی کے آغاز سے ہی مختار اپنی مجرمانہ سرگرمیوں کے لیے خاص طور پر ماؤ، غازی پور، جون پور اور ورانسی کے علاقوں میں مشہور تھا۔
1995 کے اردگرد سیاست میں شامل ہونے کے بعد ایم ایل اے بننے کے بعد برجیش سنگھ کو اقتدار میں چیلنج کیا۔ پروانچل علاقہ کے یہ دو مشہور گینگ بن گئے۔ 2002ء میں انصاری کے قافلے پر سنگھ کے لوگوں نے حملہ کیا جس کے نتیجے میں تین افراد کی موت ہوئی۔

## وفات
مختار انصاری کا انتقال 60 سال کی عمر میں 28 مارچ 2024 کو دل کا دورہ پڑنے سے ہوا۔

## حوالہ جات

زمرہ:بھارتی مسلم شخصیات
زمرہ:بھارتی بلوائی
زمرہ:غازی پور کی شخصیات
زمرہ:ویکی ڈیٹا سے مختلف مختصر وضاحت
زمرہ:اتر پردیش کے ارکان مجلس قانون ساز 2007ء-2012ء
زمرہ:اتر پردیش کے ارکان مجلس قانون ساز 2012ء-2017ء
زمرہ:اتر پردیش کے ارکان مجلس قانون ساز 2017ء-2022ء
زمرہ:اکیسویں صدی کے ہندوستانی مسلمان
زمرہ:مارچ2024ء کی وفیات
زمرہ:بھارت میں آزاد سیاستدان
زمرہ:تہاڑ جیل کے قیدی
زمرہ:اتر پردیش کے ارکان مجلس قانون ساز 1997ء-2002ء
زمرہ:اتر پردیش کے ارکان مجلس قانون ساز 2002ء-2007ء
صلابت جنگ

**صلابت جنگ** 24 نومبر 1718ء میں میر سید محمد خان صدیقی بے آفنندی کے گھر میں پیدا ہوئے۔ وہ حیدرآباد کے نجم المک کے تیسرے بیٹے اور حیدرآباد کے چوتھے نظام تھے۔
مغل سلطنت کے وزیر اعظم غازی الدین خان فیروز جنگ جو ان کے بڑے بھائی بھی تھے ان کی طرف نائب صوبے دار مقرر کیا گیا اور وہیں سے ان کا نام صلابت جنگ پڑا۔
12 ستمبر 1749ء میں شاہی فرمان کے تحت اورنگ آباد مہاراشٹر میں سرمایہ کاری کی۔
والد کی زندگی میں ہی ان کو خان بہادر اور صلابت جنگ کے القاب سے نوازا جا چکا تھا۔

دوسری کونیٹک جنگ میں دو بار قیدی بنے، پہلی بار ناصر جنگ کیمپ میں اور اس کے بعد مظفر جنگ کیمپ میں قید ہوئے۔

13 فروری 1751ء کو افغانوں کے ہاتھوں ان کے بھتیجے کی ہلاکت کے بعد میر سید محمد نے لکڑڈپالی میں فرانسیسی ماتحت نئے نظام کا آغاز کرنے پر انھیں آصف الدولہ، نواب سید محمد خان بہادر، صلابت جنگ اور دکن کے نواب صوبے دار کے القاب سے نوازا۔ ان کی ترقی امیر المملکی کے لقب جو شنہشاہ عالمگیر کی جانب سے دیا گیا، سے ہوئی۔ وہ ہندوستان میں حیدرآباد ریاست کے 1751ء سے 1762ء تک حکمران رہے۔ حیدرآباد کا خلوتھ محل انہی کی تعمیرات میں سے تھا۔
صلابت دکن میں فرانسیسیوں کے پچھلے حقوق اور امتیازات کو دوبارہ جاری کرنے پر رضامند ہو گیا تھا۔

ڈی بوسی کو سیف الدولہ عماد الملک کا خطاب دیا اور مغل شہنشاہ عالمگیر کو اس بارے میں منظوری کے لیے لکھا۔

شہنشاہ عالمگیر نے اس پر اتفاق کیا اور ڈیبوسی کو 7000 کے منصب دار کے لقب و اعزاز سے نوازا اور فرانس کی نمائندگی کا وکیل مقرر کیا۔
سال 1756ء میں صلابت جنگ نے اس نئے اتحاد کا بھاری فائدہ اٹھایا، کیٹیوکٹس نامی ہتھیار جو زمین پر منسلک ہوتے تھے اس سے بہت تیزی سے فائر کے لیے جانا جاتا تھا۔
یہ سارے ہتھیار مراٹھہ کی بغاوتوں پر قابو پانے کے لیے محفوظ رکھے گئے۔

وہ 8 جولائی 1762ء کو اپنے بھائی آصف جاہ میر علی خان صدیقی کے حکم پر معزول ہوئے اور قلعہ بدر میں قید ہوئے۔ وہیں اسی جگہ 13 ستمبر 1763ء میں قتل ہوئے۔
## مزید دیکھیے
* ریاست حیدرآباد
* نظام حیدرآباد

## حوالہ جات

## بیرونی روابط
* Brief biography

زمرہ:1718ء کی پیدائشیں
زمرہ:1763ء کی وفیات
زمرہ:اٹھارہویں صدی کے ہندوستانی بادشاہ
زمرہ:بھارتی مسلم شخصیات
زمرہ:فرانسیسی ہند
زمرہ:مغل اشرافیہ
زمرہ:نظام حیدر آباد
زمرہ:یانم
زمرہ:ویکی ڈیٹا سے مختلف مختصر وضاحت
زمرہ:اٹھارہویں صدی کے ہندوستانی مسلمان
زمرہ:اٹھارویں صدی کی سزائے موت
شیورائی

**شیورائی** تانبے کا ایک سکہ جو مرہٹہ سلطنت کے دور حکومت میں ڈھلا اور انیسویں صدی عیسوی کے اواخر تک خصوصاً بمبئی پریزیڈنسی میں رائج رہا۔ سنہ 1830ء کی دہائی سے قبل شیورائی کی قیمت روپئے کے ایک بٹا چوہتر سے ایک بٹا اسی تک ہوا کرتی تھی۔ اُس وقت شیورائی کے تقریباً ایک سو پچاس اقسام بازار میں رائج تھے۔

سنہ 1885ء میں برطانوی حکومت نے تمام مقامی محصلین (معاملت داروں) کو یہ فرمان جاری کیا کہ بازار میں موجود تمام شیوارئی کو اکٹھا کرکے خزانے میں جمع کرائیں۔ اس فرمان کا مقصد یہ تھا کہ اس مقامی سکہ کو ختم کرکے نیا سکہ پیسہ رائج کریں جس کی قیمت روپئے کے ایک بٹا چونسٹھ کی مساوی تھی۔ سنہ 1890ء میں معظم ایبٹ نے ان سکوں کو یکجا کیا اور تقریباً پچیس ہزار سکے پڑھے۔ ان کے مطابق یہ سکے مذکورہ فرمان کے بعد بھی رائج رہے۔ یہ سکہ انیسویں صدی کے اختتام تک رائج رہا۔

## عہد شیواجی کا شیورائی

جب مرہٹہ جانباز شیواجی مرہٹہ سلطنت کے چھترپتی یعنی خود مختار فرماں روا بنے تو عرصۂ تاجپوشی کی ابتدا ہوئی۔ تاجپوشی کے موقع پر خصوصی سکے ڈھالے گئے جن میں سونے کا سکہ بھی تھا۔ سونے کے اس سکے کا نام "شیورائی ہون" رکھا گیا۔ ان سکوں پر دیوناگری رسم الخط میں "شری راجا شیو چھترپتی" کندہ کیا گیا تھا۔

## دنداڈی شیورائی

دنداڈی شیورائی (مراٹھی: दुदांडी शिवराई) پیشواؤں کے عہد اقتدار میں ڈھالے گئے۔ دنداڈی کے لفظی معنی دو ڈنڈی کے ہیں۔

سکے کے چت رخ پر اوپر کی جانب "شری" کو خط کشیدہ کیا گیا ہے۔ اس خط افقی کے ساتھ ایک اور افقی خط ہے جو لفظ "راجا" کی ہے۔ ان دونوں خطوط سے دو ڈنڈی کا گمان پیدا ہوتا ہے، اسی لیے سکے کا نام "دنداڈی" رکھا گیا۔

## ایسٹ انڈیا کمپنی کے عہد میں

برطانوی ایسٹ انڈیا کمپنی نے 1820ء سے 1830ء کے درمیانی عرصے میں پونہ میں شیورائی ڈھالا تھا۔ سابقہ شیورائی سکوں کے برعکس ان نئے سکوں پر سنہ ضرب بھی لکھا گیا تھا۔ یہ سنہ فصلی تقویم کے مطابق لکھے گئے تھے۔

## حوالہ جات

زمرہ:بھارت کے سکے
زمرہ:تاریخ ہندوستان
زمرہ:شیواجی
زمرہ:شیواجی کی یادگاریں
زمرہ:برطانوی ایسٹ انڈیا کمپنی
عین الملک ملتانی

**عین الملک ملتانی** ایک فوجی کمانڈر اور سرکاری اہلکار تھے جہنوں نے دہلی میں خلجی اور تغلق سلاطین کے خاندانوں کی خدمت کی تھی۔ انھوں نے دیوگیری اور مالوہ میں علاؤ الدین خلجی کے گورنر کی حیثیت سے بھی خدمات سر انجام دیں۔
علاؤ الدین کی وفات کے بعد گجرات میں بغاوت کے شعلے بھڑکے تو عین الملک نے انھیں فرو کیا۔

## ابتدائی زندگی
عین الملک ملتانی کی ابتدائی زندگی کے بارے میں زیادہ معلومات نہیں ملتیں۔ ان کا اصل نام بھی معلوم نہیں ہے۔ عین الملک ان کا لقب ہے جبکہ ان کے نام کے ساتھ ملتانی ایک نسبت کے طور پر استعمال ہوتا ہے جس کا مطلب یہ ہے کہ ان کا تعلق ملتان سے تھا۔ پندرہویں صدی کے ایک بزرگ یحیی بن احمد سرہندی نے ان کا عین الملک شہاب کے نام سے ذکر کیا ہے۔ ان کے مطابق شہاب ان کے والد کا نام تھا۔

## پیشہ ورانہ زندگی
عین الملک نے اپنی پیشہ ورانہ زندگی علاؤ الدین خلجی کے دور میں ان کے بھائی الغ خان کے سیکرٹری (دبیر) کی حیثیت سے شروع کی۔ علاؤ الدین کے درباری امیر خسرو کے مطابق وہ ایک قابل سیاست دان اور فوجی جرنیل تھے جبکہ بعد میں ضیاء الدین برنی نے انھیں ایک خاصا تجربہ کار انسان قرار دیا جو ایک مشیر کی حیثیت سے مشورہ اور پیچیدہ مسائل سے نمٹنے کے قابل تھا۔ خسرو کی طرح برنی کا بھی یہی کہنا ہے کہ وہ تلوار اور قلم دونوں میں یکتا و ہنرمند انسان تھے۔

1305ء میں علاؤ الدین نے مالوہ پر حملہ کے لیے فوج بھیجی اور وزیر اعظم کوکا کی سربراہی میں پارامرا فوج کو شکست ہوئی۔ یہ واضح نہیں ہے کہ فوج کی کمانداری کس نے کی مگر ایک اندازے کے مطابق وہ ملتانی ہی تھے۔ کیونکہ علاؤ الدین نے انھیں مالوہ کا گورنر مقرر کیا تھا۔ مالوہ میں علاؤ الدین کی حکومت کو مضبوط بنانے میں ملتانی نے اہم کردار ادا کیا۔ انھوں نے پرمار کے سابقہ دار الحکومت دھار پر حملہ کیا جہاں انھوں نے لوہے کے ستون کو توڑا۔ انھوں نے پرمار کے حمایتی اجین، دھار اور چندیری کو علاؤ الدین کی بالادستی قبول کرنے پر مجبور کر دیا۔ اس کے بعد عین الملک نے مانڈوی پر بھی حملہ کر دیا جہاں پرمار کے بادشاہ مہلک دیو نے پناہ لے رکھی تھی۔ اس کی فوج نے پرمار کو شکست سے دوچار کیا اور مہلک دیو اور اس کے بیٹے کو موت کے گھاٹ اتار دیا۔

## حوالہ جات

### ببلوگرافی

* 
* 
* 
* 

زمرہ:بھارتی مسلم شخصیات
زمرہ:سال پیدائش نامعلوم
زمرہ:علاء الدین خلجی
زمرہ:نامعلوم سال وفات
زمرہ:ہندوستانی جرنیل
زمرہ:ملتان کی شخصیات
زمرہ:چودہویں صدی کی ہندوستانی شخصیات
زمرہ:سلطنت دہلی کے جرنیل
قلعہ راج گڑھ

**راج گڑھ** ایک پہاڑی قلعہ جو بھارتی صوبہ مہاراشٹر کے ضلع پونہ میں واقع ہے۔ اس قلعہ کا پرانا نام مُرُم دیو تھا۔ اس قلعہ کی تاریخی اہمیت یہ ہے کہ چھترپتی شیواجی کے دور میں تقریباً چھبیس برس تک یہ مرہٹہ سلطنت کا پایہ تخت رہا ہے، بعد ازاں سلطنت کا پایہ تخت قلعہ رائے گڑھ میں منتقل ہو گیا تھا۔ اس قلعہ سے متصل ایک دوسرے قلعے سے خزانہ دستیاب ہوا تھا جس کی مدد سے قلعہ راج گڑھ کی تعمیر مکمل کی گئی اور اس کے دفاع کو مزید مضبوط بنایا گیا۔

قلعہ راج گڑھ سہیادری سلسلہ کوہ میں شہر پونہ سے جنوب مغرب میں ساٹھ کلومیٹر اور نسراپور سے مغرب میں تقریباً پندرہ کلومیٹر دور واقع ہے۔ سطح سمندر سے قلعہ کی بلندی 1400 میٹر (4600 فٹ) ہے۔ قلعہ کی بنیاد کا قطر تقریباً چالیس کلومیٹر (پچیس میل) ہے، اسی وسیع قطر کی وجہ سے قلعہ کا محاصرہ انتہائی مشکل ہے اور یہی دشواری قلعہ کی فوجی اہمیت کو بڑھاتی ہے۔ قلعے کے کھنڈر میں وہاں موجود محلات، پانی کی بڑی ٹنکیاں اور غار ملتے ہیں۔ یہ قلعہ اس پہاڑی پر واقع ہے جس کا نام مرمبا دیوی ڈونگر (یعنی دیوی مرمبا کا پہاڑ) ہے۔ راج گڑھ قلعے کی شان امتیازی یہ بتائی جاتی ہے کہ مرہٹہ سلطنت کے بانی چھترپتی شیواجی نے کسی دوسرے قلعہ کی بنسبت یہاں سب سے زیادہ قیام کیا۔

## تاریخ
اس قلعہ نے تاریخ ہند کے متعدد انتہائی اہم واقعات کا مشاہدہ کیا ہے جن میں چھترپتی شیواجی کے بیٹے راجا رام اول کی پیدائش، شیواجی کی ملکہ سائی بائی کی وفات، آگرہ میں مغلیہ سلطنت کے قید سے شیواجی کا فرار اور اسی قلعہ میں واپسی، بالے قلعہ کے مہادروازے کی دیواروں میں افضل خان کے سر کی تدفین اور شیواجی کے سامنے سونوپنت دبیر کے سخت الفاظ بطور خاص قابل ذکر ہیں۔

سنہ 1665ء میں جب چھترپتی شیواجی نے مغل افواج کے سالار جرنیل جے سنگھ اول سے معاہدہ پورندر پر دستخط کیے تو راج گڑھ ان سترہ قلعوں میں شامل تھا جو شیواجی کے پاس رہ گئے تھے۔ اس معاہدہ کی رو سے شیواجی نے مغلیہ سلطنت سے لوٹے ہوئے تیئیس قلعے واپس لوٹا دیے تھے۔
## نگار خانہ

File:Gadancha Raja, Rajancha Gad.jpg|
File:Bali Khila Rajgad Maharashtra.jpg|
File:Rajgad 28.JPG|
File:Rajgad Fort.jpg|
File:Rajgad 37.JPG|
File:Rajgad5.jpg|
File:Rajgad012.jpg|

## حوالہ جات

زمرہ:سابقہ ہندوستانی پایۂ تخت
زمرہ:ضلع پونہ کے قلعے
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:مرہٹہ سلطنت کی عمارات و ساخات
فصلی تقویم

**فصلی تقویم** یا **فصلی عہد** ایک تقویم ہے جو مغلیہ سلطنت میں مالگزاری کی وصول یابی کے لیے رائج تھی۔ اسے جلال الدین محمد اکبر نے اپنے دور حکومت میں مالگزاری کی وصولیابی اور دوسرے دفتری انتظامات کے لیے وضع کیا گیا تھا۔ فصلی تقویم کا سال گریگوری تقویم کے لحاظ سے جولائی سے شروع ہو کر جون تک بارہ ماہ کے دورانیے پر مشتمل ہوتا ہے۔ اگر فصلی تقویم میں پانسو نوے برس بڑھا دیے جائیں تو وہ عہد حاضر میں رائج گریگوری تقویم کے مساوی ہو جائے گی۔ مثلاً سنہ ١410 فصلی جولائی سنہ 2000ء سے جون 2001ء کے مساوی تھا۔

## تشکیل
فصلی تقویم کا سنہ تشکیل 963ھ خیال کیا جاتا ہے۔ بعد ازاں یہ تقویم شمسی یا سنوت تقویم کے مطابق آگے بڑھتی ہے۔ اس کے دن اور مہینوں کی تعداد اسلامی تقویم کے مطابق ہی رکھے گئے ہیں۔ فصلی تقویم کے سال کا آغاز 7 یا 8 جون سے ہوتا ہے۔
فصلی تقویم اکبر کی تخت نشینی کے سال سے شروع ہوا، اس لحاظ سے فصلی عہد کی دوسری رائج تقویموں سے مطابقت کی صورت حسب ذیل ہوگی:
* 263ھ (ہجری تقویم)
* 1556ء (گریگوری تقویم)
* 1612س (ہندو سونت تقویم)

## تاریخ
لفظ فصلی عربی زبان کے لفظ فصل سے ماخوذ ہے جس کے معنی تقسیم کے ہیں۔ تاہم ہندوستان میں یہ لفظ موسم کے مترادف کے طور پر استعمال کیا جاتا ہے۔ تواریخی ترتیب کے اس نظام کو مغل شہنشاہ جلال الدین اکبر نے بنیادی طور پر مالگزاری اور محصولات کے ریکارڈ کے لیے بنایا تھا جو ابتدا میں شمالی ہندوستان میں رائج تھا۔ مسلمان حکومتوں میں رائج ہجری تقویم کی وجہ سے انتظامی ریکارڈ رکھنے میں خاصی دشواری کا سامنا ہوتا تھا کیونکہ اس تقویم کی بنیاد چاند کی رویت پر تھی۔ چنانچہ اس دشواری کو حل کرنے کے لیے اکبر نے متبادل تقویم رائج کی جو بیک وقت مسلمانوں کی قمری تقویم اور ہندوؤں کی شمسی تقویم کے ساتھ چلتی تھی۔

اکبر نے فصلی تقویم کو ہجری اور سنوت تقویم کے مطابق کرنے کے لیے سنوت تقویم سے 649 برس لیے تاکہ فصلی سنہ 963 ہو سکے۔ اس کے بعد سے فصلی تقویم سنوت تقویم کے مطابق ہو گئی۔

### دکن میں
اکبر کے پوتے شہنشاہ شاہ جہاں نے سنہ 1630ء میں صوبہ دکن (جنوبی ہند) میں فصلی تقویم کو متعارف کرایا اور بعد ازاں یہی تقویم ریاست حیدرآباد کے آصف جاہی فرماں رواؤں کی دفتری تقویم رہی یہاں تک کہ آخری نظام دکن عثمان علی خان آصف جاہ سابع نے ریاست حیدرآباد کو بھارت ڈومینین میں ضم کر دیا۔

## مہینوں کے نام
فصلی تقویم کے مہینوں کے نام حسب ذیل ہیں۔ یہ نام جامعہ عثمانیہ کیلنڈر سے ماخوذ ہیں:

## موجودہ صورت حال
ریاست حیدرآباد کے بھارت میں ضم ہو جانے کے بعد راج پرمکھ بنا جو تحلیل ہونے تک اپنے دفتری ریکارڈ اور منظوریوں میں فصلی تقویم کی پیروی کرتا تھا۔ اس وقت آندھرا پردیش اسٹیٹ وقف بورڈ اور نظام ٹرسٹ اپنے ریکارڈ کی ترتیب و تنظیم میں گریگوری اور ہجری تقویم کے ساتھ فصلی تقویم بھی استعمال کرتے ہیں۔ حکومت آندھرا پردیش، حکومت کرناٹک اور حکومت تمل ناڈو بھی اپنے تمام امور مالگزاری اور عدلیہ میں اسی فصلی تقویم کی پیروی کرتے ہیں۔

## حوالہ جات

## بیرونی روابط
* فصلی ایرا: انسائیکلوپیڈیا بریٹانیکا

زمرہ:اسلامی تقویم
زمرہ:ایشیا میں 1650ء کی تاسیسات
زمرہ:بھارت میں وقت
زمرہ:تقویم
زمرہ:گریگورین تقویم
زمرہ:نظام حیدر آباد
زمرہ:ہندو تقویم
زمرہ:ریاست حیدرآباد
زمرہ:مغل ثقافت
زمرہ:تقویمی ادوار
جوگیندر سنگھ (سیاست دان)

**کاکا جوگیندر سنگھ دھرتی پکڑ** (1918ء، گجرانوالہ – 23 دسمبر، 1998ء، بریلی) بھارت کے عام شہری تھے جو سرخیوں کا حصہ اس وجہ سے بنے کہ وہ اپنی زندگی میں ہر ممکنہ عوامی انتخاب لڑتے رہے اور ہارتے رہے۔ ان انتخابات میں بلدیہ کے انتخابات، قانون ساز اسمبلی کے انتخابات، قانون ساز کونسل کے انتخابات، لوک سبھا کے انتخابات، راجیہ سبھا کے انتخابات، نائب صدر جمہوریہ کے انتخابات اور صدر جمہوریہ کے انتخابات شامل تھے۔ وہ کسی بھی انتخابات کے ہارنے کے لیے ذہنی طور پر تیار تھے اور نئے سرے سے انتخاب ہارنے کے لیے تیار رہا کرتے تھے۔ ایک وقت تو ایسا بھی آیا تھا جب ڈاکٹر اے پی جے عبد الکلام کے انتخاب کے لیے سبھی سیاسی جماعتیں تیار تھیں، تاہم یہ انتخاب متفقہ محض اس وجہ سے نہیں ہو سکا کیوں کہ دھرتی پکڑ مقابلے میں تھے۔ انھوں نے ارکان پارلیمان سے اپنی صدارتی امیدواری اور نامزدگی کے لیے تائید حاصل کی کہ تھی کہ یہ ہم دردانہ ارکان حقیقی رائے دہی میں عبدالکلام کو ووٹ ڈال سکتے ہیں، تاہم صرف ان کی نامزدگی کی کامیابی کو یقینی بنانے کے لیے ان کی پرچۂ نامزدگی پر حمایت کرنا ضروری ہے۔ اس طرح سے دھرتی پکڑ نے صدارتی انتخاب میں اپنی ناکام امیدواری کو کافی جد و جہد سے یقینی بنوائی۔ کل ملا کر دھرتی پکڑ 300 سے زائد انتخابات لڑکر ہار چکے تھے۔ دنیا میں کوئی اور شخص اتنے متواتر انتخابات اپنی زندگی میں اطمینان سے شاید ہار نہیں سکا ہے۔ .

## ابتدائی زندگی اور کریئر
دھرتی پکڑ ایک ہی خاندان میں پیدا 16 بچوں میں سے 14 ویں مقام پر تھے۔ ان کی پیدائش گجرانوالہ میں ہوئی جو اب پاکستان میں ہے۔ ان کے ماں باپ پنجابی تھے۔ وہ کالج کی تعلیم پائے تھے۔ انھوں نے عمرانیات اور فلسفہ میں ڈگریاں حاصل کی۔ ذریعۂ معاش کے طور پر وہ خاندان کے ٹیکسٹائل مِل سے کمائی کرتے تھے جو بریلی میں تھی۔ جب بھی ان کے ارد گرد انتخابات ہوتے، وہ ایک آزاد امیدوار کے طور پر لڑتے تھے اور ہر بار بغیر کسی استثنا کے ہار بھی جایا کرتے تھے۔

## حوالہ جات

زمرہ:1918ء کی پیدائشیں
زمرہ:1998ء کی وفیات
زمرہ:بریلی کی شخصیات
زمرہ:گوجرانوالہ کی شخصیات
زمرہ:پنجاب، بھارت کے سیاست دان
شیواجی

**شِیواجی بھونسلے** (تقریباً 1627ء/1630ء – 3 اپریل 1680ء) ایک ہندوستانی بادشاہ اور مرہٹہ  بھونسلے کے فرد تھے۔ شیواجی نے بیجاپور کی زوال شدہ عادل شاہی سلطنت کے دروں خِطّہ پر مرہٹہ سلطنت قائم کی۔ 1674ء میں رسمی طور پر ان کو رائے گڑھ میں چھترپتی تاج پہنایا گیا۔

اپنی زندگی کے دوران میں مغلیہ سلطنت، سلطنت گولكنڈہ اور سلطنت بیجاپور کے ساتھ ساتھ انگریز، پرتگیزی، فرانسیسی عہد استعمار کے ساتھ شِواجی کے اچھے اور برے تعلقات دونوں رہے۔ شِواجی کی عسکری افواج نے مرہٹہ کا دائرہ اختیار بڑھایا، قلعوں پر قبضہ کیا اور کچھ نئے بنائے اور مرہٹہ بحریہ کی تشکیل کی۔ شِواجی نے عمدہ ساخت والی انتظامی تنظیمیں قائم کیں اور ساتھ ساتھ موزوں اور متزائد سِول اصول بھی متعارف کیا۔ انھوں نے قدیم ہندو سیاسی طریقوں اور درباری اجتماعات میں جان ڈالی اور حکومت کے انتظامی امور اور دربار میں فارسی کی بجائے مراٹھی اور سنسکرت کو تقویت دی۔

## ابتدائی زندگی
شِواجی جنر کے شہر (جو اب ضلع پونہ) کے قریب شیونیری کے پہاڑی قلعے میں پیدا ہوئے۔ شِواجی جی تاریخِ پیدائش پر محققین مختلف رائے دیتے ہیں۔ مہاراشٹر میں شِواجی کا یوم پیدائش (*شِواجی جینتی*) 19 فروری کو منایا جاتا ہے اور 19 فروری کو وہاں عام تعطیل ہوتی ہے۔  شِواجی کا نام مقامی دیوی ”شیوائی“ پر رکھا گیا تھا۔ شِواجی کے والد شاہ جی بھونسلے ایک مراٹھا جرنیل تھے جنھوں نے دکن کی سلطنتوں کے خدمات سر انجام دیں۔ ان کی والدہ جیجابائی سندکھیڑ کے ایک مغل ہم صف سردار لکھوجی جادھو راؤ کی بیٹی تھیں، جن کا دعویٰ تھا کہ وہ دیوگری کے یادو شاہی خاندان کی نسل ہیں۔

شِواجی کی پیدائش کے وقت دکن میں تین اسلامی سلطنتوں کا راج تھا: بیجاپور، احمد نگر اور گولکنڈہـ شاہ جی کبھی بیجاپور کے عادل شاہ کے وفادار ہو جاتے تو کبھی مغلوں کے وفادار ہو جاتے تھے، لیکن ہمیشہ سے پونہ میں ان کی *[[جاگیر]]* اور ان کی چھوٹی فوج ان کے قبضے میں تھی۔

## حواشی


## حوالہ جات

## کتابیات

* 
* 
* 
* 
* 
* 
* 
* 
* 
* 
* 
* 

## بیرونی روابط

* 

زمرہ:بھارت میں وبائی مرض اموات
زمرہ:بھارتی ہندو
زمرہ:بانی فرماں روا
زمرہ:پیچش سے اموات
زمرہ:تاریخ مہاراشٹر
زمرہ:سترہویں صدی کی ہندوستانی شخصیات
زمرہ:سترہویں صدی کے ہندو مذہبی رہنما
زمرہ:سترہویں صدی کے ہندوستانی بادشاہ
شیواجی
زمرہ:ضلع پونہ
زمرہ:عمر کے تنازعات
زمرہ:مراٹھی شخصیات
زمرہ:مرہٹہ جنگجو
زمرہ:مرہٹہ سلطنت
زمرہ:مرہٹہ سلطنت کی شخصیات
زمرہ:مہاراشٹر کی شخصیات
زمرہ:مہاراشٹر
زمرہ:ویکی ڈیٹا سے مختلف مختصر وضاحت
زمرہ:ہندو جنگجو
زمرہ:ہندو فرماں روا
زمرہ:ہندو قوم پرست
زمرہ:ہندومت
زمرہ:ہندو مذہبی رہنما
زمرہ:ہندوستانی جنگجو
زمرہ:ہندوستانی فرماں روا
زمرہ:1630ء کی پیدائشیں
زمرہ:1680ء کی وفیات

زمرہ:شیواجی
زمرہ:پونے
زمرہ:افواج بھارت
زمرہ:شاہی اقتدار
زمرہ:شیومت
زمرہ:پونے کی شخصیات
زمرہ:تاریخ ہندوستان
زمرہ:ایشیا میں بانی فرماں روا
پنڈت لیکھ رام

**پنڈت لیکھ رام** (1858ء – 6 مارچ 1897ء) آریہ سماج سناتن دھرم کے رہنما تھے۔ وہ قادیانی مذہب کے بانی []مرزا غلام قادیانی]] کے ساتھ علمی مٹھ بھیڑ کرنے کے لیے مشہور ہیں۔ انھوں نے مرزا غلام احمد کی کتاب براہین احمدیہ کے رد میں ایک کتاب ”تکذیبِ براہین احمدیہ“ (براہین احمدیہ کی تردید) لکھی۔ ان کا 6 مارچ 1897ء کو خفیہ قتل کر دیا گیا تھا۔ قادیانیوں کا دعویٰ ہے کہ ان کا قتل مرزا غلام قادیانی کی ایک پیش گوئی کے مطابق تھا۔

## ابتدائی زندگی
پنڈت لیکھ رام کی پیدائش اپریل 1858ء (چیتر کا آٹھواں دن، 1915ب) کو ضلع جہلم کے چھوٹے سے گاؤں ”سید پور “ (موجودہ پاکستان) میں ہوا۔ ان کا عُرف ”لیکھو“ تھا۔ ان کے والد کا نام ”تارا سنگھ“ اور والدہ کا نام ”بھاگ بھری“ تھا۔ انھوں نے پنجاب پولیس کے لیے کچھ عرصہ تک خدمات سر انجام دی تھیں، جب ان کی پوسٹ پشاور میں ہوئی تو ان کی ملاقات منشی کنہیا لال عالیکھ دھری سے ہوئی اور انھوں نے ان کو آریہ سماج کے بانی دیانند سرسوتی کے متعلق بتایا تو وہ دیانند سرسوتی سے بہت متاثر ہوئے۔ انھوں نے پولیس سروس سے استعفا دے دیا اور اپنی زندگی ویدوں کی تبلیغ کے لیے وقف کر دی اور وہ ”پنجاب آریہ پرتینیدھی سبھا“ کے ایک مبلغ بن گئے۔ وہ پشاور کی آریہ سماج شاخ کے بانی تھے۔ انھوں نے شادی کی اور ان کو ایک بیٹا ہوا جو بچپن میں ہی مر گیا۔

## سرگرمیاں
انھوں نے اردو زبان میں دیانند سرسوتی کی زندگی کی تاریخ اور کچھ 33 دوسری کتب تحریر کیں۔ ان میں سے کچھ انگریزی، ہندی، سندھی میں ترجمہ کی گئی تھیں۔ انھوں نے آریہ سماج اور ویدک مذہب کے نظریات کی تبلیغ کی۔ ان کو ایک جوشیلا بحث کنندہ بیان کیا گیا ہے۔ جب مرزا غلام احمد قادیانی نے اپنا شاہکار ”براہین احمدیہ“ (1884ء) میں شائع کیا تو لیکھ رام نے مرزا غلام قادیانی کو کھلم کھلا چیلنج دیا اور اس کی کتاب کے رد میں ”تکذیبِ براہین احمدیہ“ لکھی۔

وہ عربی اور فارسی کے بھی مقرر تھے اور وہ متعدد زبانوں میں مناظرے کیا کرتے تھے۔

## قتل

5 مارچ 1897ء کو ایک حملہ آور نے لیکھ رام کے پیٹ میں خنجر بھونک دیا اور ان کے زخم بہت مہلک تھے۔ وہ اگلے دن مسلمانوں کے تہوار عید الفطر والے دن 6 مارچ 1897ء کو مایو ہسپتال، لاہور میں زخموں کی تاب نہ لاتے ہوئے دم توڑ گئے اور ان کی انتم سنسکار کر کے راکھ کو جھیل میں بہا دیا گیا۔

## مرزا قادیانی پر الزام

ہندو پریس اور عوام نے مرزا قادیانی پر الزام لگایا جس نے لیکھ رام کی موت کی پیش گوئیاں شائع کی تھیں، پولیس نے کیس کی تحقیق کی لیکن کوئی ایسا ثبوت نہیں ملا جس سے مرزا غلام احمد قادیانی ملزم ٹھہرایا جا سکتا تھا۔

## حوالہ جات

زمرہ:1858ء کی پیدائشیں
زمرہ:1897ء کی وفیات
زمرہ:آریہ سماجی شخصیات
زمرہ:احمدیہ کے نقاد
احمدیہ
زمرہ:انیسویں صدی کے ہندو مذہبی رہنما
زمرہ:ضلع جہلم کی شخصیات
زمرہ:مسیحیت کے نقاد
زمرہ:اسلام کے ہندو نقاد
زمرہ:پنجابی ہندو
زمرہ:ہندومت
محمد علی خان زند

**محمد علی خان زند** (پیدائش: 1760ء – وفات: 19 جون 1779ء) خاندان زند کا دوسرا شاہِ ایران تھا جس نے 1779ء میں مختصر عرصہ حکومت کی۔

## عہد حکومت
یکم مارچ 1779ء کو کریم خان زند کے انتقال پر ایران میں دوبارہ انتشار پھیل گیا۔ کریم خان زند کے بھائی زکی خان زند نے دعویٰ حکمرانی کرتے ہوئے محمد علی کا لقب اختیار کیا اور تخت نشیں ہوا۔ بہت جلد ابوالفتح خان زند اُس کا سلطنت میں مشیر بن گیا۔ محمد علی خان نے 3 ماہ 13 دن حکومت کی۔

## ازدواج
محمد علی خان کی تین بیویاں تھیں لیکن ان تین بیویوں سے کوئی اولاد نرینہ نہیں ہوئی جو تخت کی دعویداری کرتی۔

## وفات
محمد علی خان کا انتقال حرکت قلب بند ہوجانے کے باعث 19 جون 1779ء کو 19 سال کی عمر میں ہوا۔اُس کے بعد ابوالفتح خان زند حکمران بنا۔

## مزید دیکھیے

* خاندان زند
* کریم خان زند
* ابوالفتح خان زند

## حوالہ جات


زمرہ:1760ء کی پیدائشیں
زمرہ:1779ء کی وفیات
زمرہ:اٹھارہویں صدی کی ایرانی شخصیات
زمرہ:زند حکمران
ابو الکلام آزاد (فوٹوگرافر)

ابوالکلام آزاد (پیدائش 24 ستمبر 1964ء) دور جدید کا ایک نامور فوٹو گرافر ہے۔ ابو الکلام کی تصاویر کام میں خود نوشتہ، آپ بیتی کا عنصر غالب ہے جو سیاست، ثقافت، دور جدید کی تاریخی، صنف اور شہوانی ہیجان کو ظاہر کرتا ہے۔

ان کا کام بھارتی دور جدید کی تاریخ دوبارہ پڑھنے پر مجبور کرتا ہے وہ تاریخ جس میں عام لوگوں کا کوئی دخل نہیں اور جو بنیادی طور پر خوبصورت تصاویر اور شبہیات فراہم کرتا ہے۔
ابو کلام آزاد 24 ستمبر 1964ء میں کیرالہ سے تاملناڈو میں منتقل ہونے والے مہاجر گھرانے میں پیدا ہوا اور مٹٹناچری، جسے کوچی کے دل کی حیثیت حاصل ہے، میں پرورش پائی۔ کلام آزاد کا فوٹو گرافی کا ہنر بچپن سے ہی نظر آنے لگا تھا۔ اس نے اپنی صلاحیتوں کو فروغ دینے کے لیے اپنے آبائی شہر کے اسٹوڈیو میں شاگرد امیدوار کے طور پر داخلہ لیا۔
1980ء کے دوران اس نے مٹٹانچیری میں "زین اسٹوڈیو " قائم کیا اور بہت سی اہم خبر ایجنسیوں ، اخبارات، بھارتی اور بیرون ملک کے دوروں میں کام کرنا شروع کر دیا۔ سال 1990ء میں وہ دہلی میں منتقل ہو گیا اور 1990ء سے 1996ء تک پریس ٹرسٹ آف انڈیا کے ساتھ ایک فوٹوگرافر صحافی کے طور پر کام کرتا رہا۔ اس وقت کے دوران اس نے مزید تعلیم کے لیے برطانیہ کا سفر کیا۔
اس کو بہت سی اسکالرشپ ملیں جن میں سے ایک فرانسیسی حکومت کی طرف سے دی گئی۔ اس کو چارلس والیس ایوارڈ سے بھی نوازا گیا جو 1995ء کی فیلوشپ برطانیہ میں دیا گیا۔
اس نے اپنی آرٹ تصاویر کے شوق کی خاطر اپنے ترقی یافتہ فوٹوگرافر صحافی کے کیرئیر کو چھوڑ دیا۔ اس کی پہلی تصویری نمائش " فرنٹئیر لوگ"سال 1994 میں کلاڈپیم کیرالہ میں منقعد ہوئی۔ قومی سطح پر اس کی پہلی تصویری نمائش "تشدد کا احساس" سال 1996ء میں میکس مولر بھاون نئی دہلی میں منقعد ہوئی۔ اس کے بعد سے اب تک کلام آزاد کا کام وسیع پیمانے پر بھارت اور بیرون ملکوں میں دکھایا جا چکا ہے۔ سال 2000ء میں اس نے اپنے آبائی شہر واپس آ کر قدیم گراؤنڈ اور بندرگاہ کے درمیان قدیم گوداموں کی متاثر کن بھول بھلیوں میں اپنا اسٹوڈیو "مایالوکم" کے نام سے قائم کیا۔ جلد ہی یہ اسٹوڈیو مقامی، قومی اور بین الاقوامی سطح کے فنکاروں کی حوصلہ افزائی کے ایک تقافتی مرکز کی حیثیت اختیار کر گیا۔
## حوالہ جات

زمرہ:1964ء کی پیدائشیں
زمرہ:بقید حیات شخصیات
زمرہ:بھارت میں فوٹوگرافی
زمرہ:بھارتی فوٹوگرافر
زمرہ:بھارتی مسلم شخصیات
زمرہ:کیرلا کے صحافی
زمرہ:کیرلا کے فنکار
زمرہ:کیرلا کے فوٹوگرافر
بھگوڑیا تہوار

**بھگوڑیا تہوار** یا **بھگوڑیا رقص کا تہوار** مدھیہ پردیش کا ایک قبائلی تہوار ہے۔ اس تہوار میں رنگا رنگ پرشور موسیقی اور مخصوص رقص ایک عام بات ہے۔ یہ تہوار بہ طور خاص بَیگا قبیلے کی شناخت سے جڑا ہے جس میں دسہرہ اور ڈانڈریا کا خاص دخل ہے۔ دسہرے کے شروع ہونے کے ساتھ ساتھ روایتی لوک گیت اور بیگا کے رقص شروع ہو جاتے ہیں۔ 

## بین دیہات تعلقات قائم کرنے کی روایت
اس تہوار کے موقع پر ایک روایت کے بیگا برادری کے جوان لڑکے ایک گاؤں سے دوسرے گاؤں جاتے ہیں۔ اس دوسرے گاؤں میں جوان لڑکیاں اپنے ترنم اور ڈانڈریا سے خیر مقدم کرتی ہیں۔ یہاں یہ بھی رواج عام ہے کہ ایک بیگا لڑکی دورہ کر رہے لڑکوں میں اپنی شادی کے بَر کا انتخاب کر لے اور بھی اسی سے شادی کر لے۔ یہاں نغمے اور رقص کی شکل انھی مراسم سے متاثر پائی گئی ہے۔ ایسے میں ماحول زندہ دلی سے چھا جاتا ہے اور یہاں کے نو واردین اس زمین کے انوکھے پن اور دھنوں سے ششدر رہ جاتے ہیں۔

## پردھونی رقص
بیگا برادری میں رقص کی ایک اور مقبول شکل بھی ہے جسے *پردھونی* کہتے ہیں۔ یہ غالبًا بھگوڑیا تہوار کے وقوع پزیر ہونے اور شادی کے رسوم کے ساتھ دیکھنے میں آتی ہے۔ اس رقص کا مقصد دولہے کی شادی کے جتھے کا خیر مقدم اور ان کی تفریح ہے۔ اس رقص کا مقصد بنیادی طور پر خوشی اور مبارک موقع کے جوش کا اظہار کرنا ہے۔

## دیگر قبائل کے مقبول رقص
مدھیہ پردیش زیادہ تر قبائل کی پہنچ اور ان کی رسائی والی ریاست ہے۔ یہاں پر قبیلے کا اپنا الگ رقص ہوتا ہے۔ جس طرح بھگوڑیا تہوار اور اس سے متصلہ رقص عام ہیں، اسی طرح کئی اور رقص کی قسمیں عام ہیں۔ ان میں گونڈ قبیلے کے سیلی اور رقص، بھیلوں کا بھگوڑیا رقص، سہاریوں کا لیہنگی رقص اور کوکرو لوگوں کی تھاپتی شامل ہے۔

## مزید دیکھیے
* مدھیہ پردیش
* مدھیہ پردیش کی ثقافت

## حوالہ جات

زمرہ:فروری کی سرگرمیاں
زمرہ:مارچ کی سرگرمیاں
زمرہ:مدھیہ پردیش کے تہوار
زمرہ:ہولی
سدھا کارس میوزیم

**سُدھا کارس میوزیم** ایک آٹو موبائل میوزیم ہے جو حیدرآباد، تلنگانہ، بھارت میں واقع ہے۔ اس میوزیم میں کئی "عجیب و غریب ہیئت" والی کاریں نمائش کے لیے رکھی گئی ہیں جو روز مرہ کی اشیاء سے مشابہت رکھتی ہیں۔ ان کاروں کی تخلیق کنیابویینا سدھاکر نے کی (جنھیں عام طور سے **کے سدھاکر** یا کے سدھاکر یادو کہا جاتا ہے)۔ انھوں نے اپنے اسکولی دور سے تخلیقی کام بطور شوق شروع کیا تھا اور اس میوزیم کی شروعات 2010ء مین کی تھی۔

## نمائش
سدھاکر یادو کو بچپن سے موٹر کاروں اور میکانکی امور سے دل چسپی رہی تھی۔ اس نے اپنی پہلی کار 14 سال کی عمر میں ایجاد کی تھی جس کے لیے کوڑے دانوں کی اشیاء کو بہ روئے کار لایا گیا تھا۔ اس کا نام 2005ء میں سب سے اونچی سائیکل بنانے کے لیے *[[گینیس ورلڈ ریکارڈز]]* میں شامل کیا گیا تھا۔ یکم جولائی 2005ء میں وہ حیدرآباد سب سے اونچی سہ پہیا سائیکل کو چلائے کا قد  تھا۔ سہ پہیا سائیکل کے پہیے کا قُطر  اور اس کی لمبائی  تھی۔ یادو اور ان کے میوزیم کا ذکر *[[لمکا بک آف ریکارڈز]]* میں موجود ہے اور اسے *[[ریپلیز بیلیو ایٹ آر ناٹ!]]* میں جگہ دی گئی ہے۔

اس میوزیم کے سبھی نمونوں کے ساتھ ایک تختی موجود ہے جس میں کار بنانے کا سال، بنانے میں لگا وقت اور کار کی اعظم ترین رفتار لکھی ہوتی ہے۔ اس میوزیم میں دنیا کی سب سے چھوٹی ڈبل ڈیکر بس بھی موجود ہے جس 10 لوگ بیٹھ سکتے ہیں۔

## میوزیم کی عدم تشہیر
میوزیم کو بہت ہی محدود دائرے میں بنایا گیا ہے۔ اس کے علاوہ کاروں کے نمونوں کے عملی مظاہرے کم ہی ہوا کرتے ہیں۔ میوزیم کے آگے کوئی سائن بورڈ نہیں لگا ہے۔ شہر حیدرآباد میں بہت کم لوگ اس سے واقف ہیں یا کم ہی لوگ اسے جا کر دیکھ آئے ہیں۔ زیادہ تر سیاح انٹرنیٹ پر تلاش کر کے میوزیم کا رخ کرتے ہیں۔

## نگار خانہ

## حوالہ جات

زمرہ:2010ء میں قائم شدہ عجائب گھر
زمرہ:بھارت میں 2010ء کی تاسیسات
زمرہ:حیدرآباد، بھارت میں سیاحتی مقامات
زمرہ:حیدرآباد، بھارت میں عجائب گھر
زمرہ:کامنز زمرہ جس کا ربط ویکی ڈیٹا پر ہے
زمرہ:گنیز ورلڈ ریکارڈز (کتاب)
زمرہ:گاڑیوں کے عجائب گھر
زمرہ:عالمی ریکارڈ گیر
اکبر وارثی

ملک الشعرا خواجہ **اکبر [[وارثی]] میرٹھی** اردو زبان کے ممتاز نعت گو شاعر۔ 

اکبر وارثی بجولی تھانہ کھر کھودا تحصیل ہاپڑ ضلع میرٹھ میں پیدا ہوئے۔ آپ اردو کے علاوہ عربی و فارسی کے بھی عالم تھے۔ ان کی نعتیں سلاست، روانی، بندش کی چستی ، صفائی، سادگی اور شیرینی میں آپ اپنی مثال ہیں۔ ان کی نعتیں تکلف اور تصنع سے پاک ہیں۔ آپ کے نعتیہ کلام میلاد اکبر کو بہت مقبولیت حاصل تھی۔ اکبر وارثی سید وارث علی شاہ دیوہ شریف (ضلع بارہ بنکی، یو پی، بھارت) سے بیعت تھے۔

## شاعری
### میلاد اکبر
اکبر کی شاعری میں سب سے زیادا شہرت اور مقبولیت میلاد اکبر کو ملی۔ اس میلاد نامے کا آغاز حمد سے ہوتا ہے۔ اس کے بعد فضائل درود، آداب و فضائل محفل میلاد، بلال بن ابی رباح کی روایت، اعجاز قرآنی، محمد بن عبد اللہ کے متعلق غیر مسلموں کے اقوال بیان کیے گئے ہیں۔ بین ولادت محمد بن عبد اللہ، سلام بوقت قیام، حالات رضاعت، لوری، جھولنا، سراپا، نعت در آرزوئ‏ے مدینہ، بیان معبزات، معرج، زمین و آسمان کا مباحثہ، قصیدہ معراج، نماز کی تعریف، فضائل صحابہ و آل بیت۔ اس کے بعد مناقت کا سلسلہ شروع ہوتا اس میں کئی اولیا کی منقبت ہے۔ آخر میں مختلف واقعات، مناجات وغیرہ ہیں۔ اولین اشاعتوں میں آخر پر مکہ، مدینہ اون جدہ کے مختلف فقہی مکاتب فکر کے علما کف جواز میلاد النبی پر فتوی درج کیے گئے تھے۔
### شعری مجموعے
اکبر وارثی کی وجہ شہرت میلاد اکبر ہے۔ جو برصغیر میں مقبول رہا ہے۔ ڈاکٹر رفیع الدین اشفاق نے اپنی کتاب اردو میں نعتیہ شاعری میں ان کی دیگر کتابوں میں درج ذیل نام درج کیے ہیں۔
باغ کلام اکبر یعنی اصلی دیوان اکبر حصہ اول
ریاض اکبر معہ کیفیت جمن وارث
نہال روضہ اکبر
ہدیہ اعظم
گلستان اکبر
جنت کی کلی
جنت کے پھول
معراج معلی، 24 صفحات
تاریخ اسلام

## تلامذہ
اکبر وارثی کا حلقہ تلامذہ وسیع تھا۔ آپ کے شاگردوں میں شاہنامہ اسلام اور پاکستان کے قومی ترانے کے خالق حفیظ جالندھری بھی ہیں۔ دیگر قابل ذکر شخصیات میں
منشی محمد زکریا ذاکر رامپوری
حافظ نواب علی شاہ چاٹگامی
منشی محمد عیسی الہ آبادی
منشی مشتاق حسین مشتاق
منشی محمد عبد الوحید وحید
حافظ عزیر الدین حافظ وغیرہ

## وفات
خواجہ اکبر وارثی نے 6 رمضان 1372ھ بمطابق 20 مئی 1953ء بروز بدھ لیاقت آباد کراچی میں وفات پائی۔ اور میوہ شاہ قبرستان لیاری میں دفن ہوئے۔
## مزید دیکھیے
* میلاد اکبر

## حوالہ جات

## بیرونی روابط
* اصلی میلاد اکبر ریختہ پر

زمرہ:1953ء کی وفیات
زمرہ:ضلع میرٹھ کی شخصیات
مغربی اڈیشا مجاہدین آزادی یادگار ہال و میوزیم

**مغربی اڈیشا مجاہدین آزادی یادگار ہال و میوزیم**  بھارت کا ایک ایسا عجائب خانہ جو ریاست اڈیشا میں برطانوی ہند کے مجاہدین آزادی کے نام معنون ہے اور ان کے گراں قدر تعاون کو ملک کے عوام کے رو بہ رو لانے کی کوشش کرتا ہے۔

## محل وقوع
یہ عجائب خانہ ریاست اڈیشا کے سمبلپور ضلع کے گوری شنکر ساہنی پارک میں واقع ہے۔ اس عجائب خانہ کی کشادگی 2016ء میں عمل آئی۔ اس کی تعمیر کے آخری مرحلے میں 70 لاکھ روپیے صرف ہوئے۔

یہ عجائب خانہ رنگ روڈ کے اطراف بنایا گیا ہے۔ اس کے بنانے کا کل خرچ 1.05 روپیے رہا ہے۔

## عمارت میں دیکھنے لائق اشیاء
اس عمارت کا دورہ کرنے والا کوئی بھی شخص سب سے پہلے ایک 20 فٹ اونچا ستون دیکھ سکتا ہے۔ یہ ستون تحریک آزادی ہند میں اپنی جان کی قربانی دینے والے شہداء کو خراج عقیدت پیش کرتا ہے۔ اصل عمارت دو منزلوں پر مشتمل ہے۔ عمارت کی تعمیر اڈیشا کی ریاست میں واقع پبلک ورکس ڈپارٹمنٹ کی جانب سے انجام پائی ہے۔ اس عمارت کے اندر تزئین نو کا خاص خیال رکھا گیا ہے۔ اس عجائب خانے میں مجاہدین آزادی کی جانب سے استعمال کردہ اشیا عوام کے آگے دکھائی جا رہی ہیں۔

## علاقے کا پس منظر

سمبلپور ضلع سریندر سائی کا مقام پیدائش ہے جس نے برطانوی ایسٹ انڈیا کمپنی کے خلاف لڑتے ہوئے اپنی جان کی قربانی دی تھی۔ سریندر سائی اور ان کے ساتھی مادھو سنگھ، کُنال سنگھ، کُنجل سنگھ، آئری سنگھ، بَیری سنگھ، اُدانت سنگھ، اُجل سائی، کاگیشور داؤ، سالے گرام بریہا، گوویند سنگھ، پہاڑ سنگھ، رجی سنگھ گھسیا، کمل سنگھ، ہٹی سنگھ، سالک رام بریہا، لوک ناتھ پانڈا/ گڑتیا، مرتیونجے پانی گرہی، جگ بندھو ہوٹا، پدم ناوے گرو، تری لوچن پانی گرہی اور کئی دوسروں نے برطانیویوں کی مزاحمت کی اور کامیابی سے مغربی اڈیشا کے علاقے کو ایک عرصے تک برطانوی حکمرانی سے بچائے رکھا۔ ان میں سے زیادہ تر آزادی کے لیے عام معلومات کے بغیر ہی اپنی جان کھو بیٹھے تھے۔ کئی کو انگریزوں نے پھانسی بھی دی؛ کچھ لوگ سزائے کالا پانی کے دوران اپنی جان کھو چکے تھے۔ سریندر سائی اسیرگڑھ قید میں 23 مئی 1884ء کو گذر گئے تھے۔ یہ عجائب خانہ انھی مجاہدین آزادی کی یاد میں تعمیر کیا گیا ہے۔

## حوالہ جات

زمرہ:اڑیسہ کے سیاحتی مقامات
زمرہ:آزادی ہند کے فعالیت پسند بلحاظ ریاست یا یونین علاقہ
زمرہ:سمبلپور کی شخصیات
الپ خان

**الپ خان** (وفات: 1315ء کے اواخر یا 1316ء کے اوائل میں) ایک ہندوستانی سالار اور سلطان دہلی علاء الدین خلجی کے داماد تھے۔ الپ خان علاء الدین کی جانب سے گجرات کے فرماں روا بھی رہے۔ بادشاہ کے آخری برسوں میں شاہی دربار میں ان کا اثر و رسوخ خاصا بڑھ گیا تھا۔ الپ خان کو علاء الدین خلجی کے قتل کی سازش کرنے کے جرم میں سزائے موت دے دی گئی۔ یہ سزا غالباً ملک کافور کی ایک سازش تھی۔

## ابتدائی زندگی
الپ خان کا اصل نام جنید تھا جو بعد میں ملک سنجر ہو گیا۔ تاریخی قرائن سے معلوم ہوتا ہے کہ ان کا تعلق خلجی شرفا کے کسی خاندان سے تھا۔ مورخ عبد الملک عصامی کے مطابق علاء الدین خلجی نے ملک سنجر کو بچپن ہی میں اپنے پاس رکھ کر ان کی پرورش کی ذمہ داری اپنے سر لے لی تھی۔

سنہ 1296ء میں جب علاء الدین خلجی تخت سلطنت پر جلوہ افروز ہوئے تو انھوں نے ملک سنجر کو "الپ خان" (طاقت ور خان) کے خطاب سے نوازا۔ الپ خان کی بہن (سولہویں سترہویں صدی عیسوی کے ایک وقائع نویس نے ان کا نام مہرو لکھا ہے) سے علاء الدین کا نکاح ہوا اور مہرو کے بطن سے خضر خان پیدا ہوئے۔

## پیشہ ورانہ زندگی
علاء الدین خلجی نے الپ خان کو امیر مجلس کے منصب سے سرفراز کرکے ملتان کا اقطاع عطا کر دیا تھا۔ سنہ 1310ء میں علاء الدین نے گجرات کا اقطاع بھی عطا کر دیا۔ جین مصنفین نے مسلمان فاتحین کی منہدم کردہ مندروں کی تعمیر نو کی اجازت دینے پر الپ خان کی خوب تعریف کی ہے۔ کاکا سوری نے اپنی کتاب نبھی نندن جنودھر پربندھ میں الپ خان کی اجازت سے شترنجیہ مندر کی تجدید کا تذکرہ کیا ہے۔

سنہ 1308ء میں علاء الدین نے الپ خان کو دیوگیری پر حملہ کرنے میں ملک کافور کی امداد پر مامور کیا۔ الپ خان کی افواج باگلان پر حملہ آور ہوئیں جہاں دیوگیری فرماں روا رام چندر نے واگھیلا بادشاہ کرن کو امارت دے رکھی تھی۔ گوکہ الپ خان کی فوج کرن کو گرفتار کرنے میں ناکام رہی لیکن انھوں نے کرن کی بیٹی دیول دیوی کو پکڑ لیا۔ الپ خان نے دیول دیوی کو دلی روانہ کر دیا جہاں ان کی شادی خضر خان سے ہوئی۔

## حوالہ جات

### کتابیات

* 
* 
* 
* 
* 
* 

زمرہ:1310ء کی دہائی کی وفیات
زمرہ:بھارتی مسلم شخصیات
زمرہ:علاء الدین خلجی
گوڑیہ ویشنو مت

[تصغیر|[چیتنیا مہاپربھو، گوڑیہ ویشنو مت کے بانی]]

**گوڑیہ ویشنو مت** (**گوڑیہ ویشنو فرقہ**، **بنگالی ویشنو مت**، یا **چیتنیا ویشنو مت**) شمالی ہندوستان کی ایک ویشنوی مذہبی تحریک جو چیتنیا مہاپربھو (1486–1534) سے متاثر ہے۔

"گوڑیہ" کا نام ”علاقہ گوڑ“ سے آیا ہے اور ویشنو مت یعنی ”وشنو یا کرشن کی عبادت“، گوڑیہ ویشنو مت یعنی ”علاقہ گوڑ کا ویشنو مت“۔ اس کی الٰہیاتی اساس بالخصوص بھگود گیتا اور بھاگوت پران پر ہے جیسا کہ چیتنیا کے شاگردوں مثلاً سناتن گوسوامن، روپا گوسوامن، جیو گوسوامن، گوپال نھٹ گوسوامن اور کچھ دوسرے نے اس کی وضاحت کی۔

گوڑیہ ویشنو مت کے پیروکار رادھا اور کرشن اور ان کے بہت سے اوتاروں کی خدا کے بالادست شکلوں، ”سویم بھگوان“ کی حیثیت سے عبادت (*[[بھکتی]]*) کرنے پر زور دیتے ہیں۔ ان میں عبادت کا مشہور طریقہ رادھا اور کرشن کے مقدس اسما جیسے کہ ”ہرے“، ”کرشن“، ”راما“ کو سنگیت کی شکل میں گانا ہے۔ اس کی سب سے عام شکل ہرے کرشنا (منتر) ہے جسے کیرتن بھی کہا جاتا ہے۔ اس تحریک کو بعض اوقات برہما مادھو گوڑیہ سمپردائے بھی کہا جاتا ہے، کیونکہ اس کے روحانی اساتذہ (گروؤں) کی جانشنی کا روایت کی رو سے آغاز عقیدے کے مطابق برہما سے شروع ہوتا ہے۔ یہ خود کو ایک توحیدی معتقد مانتے ہیں، وہ وشنو یا کرشن کے تمام اوتاروں اور تمام شکلوں کو ایک قادر خدا، ”آدی پُرُش“ سمجھتے ہیں۔

چیتنیا مہاپربھو (18 فروری 1486 – 14 جون 1534) ایک بنگالی روحانی استاد تھے جنھوں نے گوڑیہ ویشنو مت کی بنیاد ڈالی۔ چیتنیا مہاپربھو کے متعلق ان کے پیروکاروں کا عقیدہ ہے کہ کرشن نے خود اپنے ایک معتقد کے روپ میں جنم لیا تاکہ وہ اس دنیا کے لوگوں کو بھکتی کا عمل اور زندگی کی تکمیل کو حاصل کرنے کی تعلیم دے سکیں۔ ان کو کرشن کا نہایت رحم دل اوتار سمجھا جاتا ہے۔ گوڑیہ ویشنوی مندروں میں ان کی مورتیوں کی باقاعدہ پوجا کی جاتی ہے۔

## حوالہ جات

## بیرونی روابط

* An overview of Gaudiya Vaishnavism – (gaudiya.com)
* The International Society For Krishna Consciousness (iskcon.com)
* World Vaishnava Association – An Umbrella Organisation of the Vaishnava faith
* Gaudiya Vedanta Samiti – Mission of Bhaktivedanta Narayana Maharaja
* Sree Chaitanya Gaudiya Math – Mission of Srila Bhakti Ballabh Tirtha Goswami Maharaj
* Sri Caitanya Sanga – Mission of Swami Tripurari

گوڑیہ ویشنو مت
زمرہ:ویشنو مت
زمرہ:ہندو تحریکیں اور تنظیمیں
زمرہ:توحیدی مذاہب
زمرہ:سبزی خوری کا مطالبہ کرنے والے مذاہب
زمرہ:کامنز زمرہ جس کا ربط ویکی ڈیٹا پر ہے
زمرہ:ہندوستان میں سولہویں صدی کی تاسیسات
زمرہ:بھکتی تحریک